Cornubia
Cornubia vel Cornwallia sive Cornvallia (Anglice Cornwall; Cornubice Kernow) est ducatus insulae Britanniae, intra Britanniarum Regnum sita, paeninsula Mare Celticum a septentrionibus et occidentibus, Oceanum Britannicum a meridie, et Devoniam ab oriente praeter Tamarus flumen attingens. Sillinae insulae sunt archipelagus, comitatús historici Cornubiae pars, ad occidentem versus in Oceano Atlantico iacens, quarum insularum distantissimus est Bishop Rock, rupis pharo munita. Pharis etiam distinguuntur rupes periculosae Wolf Rock et the Longships. Truro, urbs parva, media paeninsula surgens, est comitatús sedes administrativa necnon episcopalis in Ecclesia Anglicana.